cyanic-selkie/wikianc huggingface dataset:
Tamppi
Sisustus ja vaatetus
thumb|Ikkunaverho, jossa nyöritamppi. Sisustuksen ja vaatetuksen yhteydessä tamppi tarkoittaa päistään kiinnitettävää kokoavaa nauhamaista osaa. Vaatteissa tamppia voidaan käyttää esimerkiksi takin alaselällä tai hihansuissa koristeena tai kokoamaan laskokset. Verhontamppi kokoaa ikkunaverhon ikkunan sivulle. Yksinkertaisimmillan verhotamppi on seinään kiinnitetty nauha, joka kiepautetaan lenkiksi verhon ympärille. Verhotampeissa on usein koristeena tupsuja tai helmiä.
Chrétien Guillaume de Lamoignon de Malesherbes
Elämä
Pariisin oikeuspalatsin edessä on Malesherbesin patsas. Hänen mukaansa on myös nimetty Pariisin boulevard Malesherbes ja sen varrella sijaitseva Malesherbesin metroasema.
Serge Reggiani
Reggiani esiintyi muiden muassa elokuvissa Yön portit (1946), Rakastajatar (1952) ja Ilmiantaja (1962). Lauluillaan hän nousi kuuluisuuteen vasta nelikymppisenä.
Kikkan Randall
Randall asuu Anchoragessa, Alaskassa, jossa hän opiskelee Alaska Pacificin yliopistossa. Randallin täti Betsy Haines osallistui maastohiihtoon vuoden 1980 olympialaisissa ja setä Chris Haines vuoden 1976 kisoihin.
Hiihtoura
Vuoden 2006 olympialaisissa Randall sijoittui yhdeksänneksi olympiakisojen sprintissä. Se on kaikkien aikojen paras yhdysvaltalaisen naisen olympialaisissa maastohiihdossa saavuttama sijoitus. Muutama viikko olympialaisten jälkeen Borlängen maailmancupissa Randall oli sprintin viides.
Dnon rautatieasema
Rautatieasema valmistui 1897 ja sijaitsee maantieteellisesti Dnon kaupungin ydinkeskustassa. Venäjän rautateiden aluejaossa asema kuuluu läntiseen Lokakuun rautateiden toimialueeseen.
Volna
Volna (, suomeksi "aalto") on venäläinen pieni kolmivaiheinen kantoraketti, joka käyttää nestemäistä ajoainetta. Se laukaistaan Delta III -luokan sukellusveneistä.
Clovis
Clovis voi tarkoittaa seuraavia asioita:
Wc (Unix)
Uudemmissa toteutuksissa on -m-vipu, joka laskee merkkien määrän erotukseksi tavujen määrästä. Tätä tarvitaan jos käytettävä merkkikoodaus on vaihtelevan pituinen kuten UTF-8. Kahdeksanbittisellä merkistöllä merkkien ja tavujen määrä on sama.
Käyttö
Esimerkki wc:n käytöstä: $ wc akuankka.txt salasanat.txt 40    149     947 akuankka.txt 2294  16638   97724 salasanat.txt 2334  16787   98671 total
Pienet Sundasaaret
Lombokin ja Sumbawan itäpuolella joillakin saarilla kasvaa kuivaa lehtimetsää. Näin on esimerkiksi Floresin ja Alorin alueella. Joillakin saarilla on korkeita rinteitä, joiden metsissä esiintyy liaaneja, muita puiden päällä kasvavia kasveja ja orkkideoita. Pienillä Sundasaarilla on kaikkiaan 273 lintulajia, joista 17 on kotoperäisiä. Saarilla on myös joitakin kotoperäisiä nisäkäs- ja matelijalajeja. Saarten alueella on Komodon kansallispuisto, joka sijaitsee Komodon, Rincahin ja Padarin saarilla.
Katangankutoja
Levinneisyys
Katangankutojaa tavataan Kongon demokraattisessa tasavallassa ja Sambiassa. Laji on huonosti tunnettu eikä siitä ole tehty kannanarvioita. Lajin ei kuitenkaan uskota olevan vaarassa, ja se on luokiteltu elinvoimaiseksi.
F1 Racing
thumb|F1 Racing lehden logo vuosina 1996-2010
Kittilän kunnankirjasto
Vuonna 2018 Kittilän kirjaston kokoelmiin kuului noin 55 200 nidettä, joista kirjoja oli noin 45 100. Lainauksia tehtiin noin 111 500 ja fyysisiä käyntejä noin 49 200.
Briceni
Moldovan vuoden 2004 väestönlaskennan mukaan kaupungissa oli 8 765 asukasta, joista moldovalaisia oli 3 344, ukrainalaisia 4 271 ja venäläisiä 737.
Juliana Cannarozzo
Massachusettsissa syntynyt Cannarozzo esitti Zoe Blochin roolin Disney-elokuvassa Jääprinsessa (2005).
Erätarkastaja
Tehtävän kuvaus
Erätarkastajat tekevät vuosittain noin 8 000 tarkastusta, joissa noin 10 prosentissa todetaan rikkeitä. Vuonna 2020 Metsähallituksessa työskenteli 11 vakituista erätarkastajaa. Lisäksi SusiLIFE-projektissa työskentelee yksi määräaikainen erätarkastaja yhteispartiossa poliisin kanssa ja vuodesta 2021 alkaen Yhteinen Saimaannorppamme LIFE -projektissa yksi määräaikainen erätarkastaja.
Historia
Nykyisenkaltainen erävalvonta alkoi Lapissa 1960-luvun alussa, myöhemmin 1960-luvulla Oulun läänissä ja sittemmin koko maassa. Aluksi valvojien niminä oli erävartija ja pätevyysvaatimuksena poliisikoulutus. 1970-luvulle asti painopiste oli lupavalvonnassa ja Metsähallituksen omaisuuden suojelemisessa, kuten puuvarkauksissa. Erävartijat olivat aluksi työsopimussuhteessa, sittemmin virkasuhteessa, ja nimike vaihtui erävalvojaksi. Vuodesta 1996 virkanimike on ollut erätarkastaja.
Animal Planet
Animal Planet Suomessa
Suomessa Animal Planetia voi katsoa antenni-, satelliitti- tai kaapelitalouksissa. Kanava on noin 70 prosenttisesti suomeksi tekstitetty. Joitakin Animal Planetin ohjelmia on myös näytetty ilmaiskanavilla.
Preferenssi
Preferenssi on yhteiskuntatieteissä, erityisesti taloustieteessä, käytetty käsite. Mikrotaloustieteessä preferensseillä kuvataan teknisesti ihmisten mieltymyksiä eri vaihtoehtojen suhteen. Valinta voi olla todellinen tai kuvitteellinen. Teorian kannalta olennainen kysymys on, mitä ehtoja tarvitaan, jotta vaihtoehdot voidaan asettaa järjestykseen. Yleisemmin ajateltuna preferenssit voidaan nähdä motivaation lähteenä.
Preferenssirelaatio
Olkoon S kaikkien hyödykkeiden joukko (yleisemmin "maailman tilojen" joukko). Tällöin ≤ on preferenssirelaatio joukossa S, jos se on binäärirelaatio S:ssä siten, että a ≤ b, jos ja vain jos b on vähintään yhtä hyvä kuin a. Tällöin yleensä sanotaan, että "b on heikosti preferoitu a:han nähden". Jos a ≤ b, mutta ei b ≤ a, niin kuluttaja aidosti preferoi b:tä a:han nähden eli a < b. Jos a ≤ b ja b ≤ a, niin kuluttaja on indifferentti a:n ja b:n välillä.
Preferenssirelaatiosta tehdään yleensä seuraavat oletukset:
Jaakko Kivi (Maalaisliitto)
Jaakko Kivi (alk. Stenberg; 19. marraskuuta 1873 Pyhäjärvi Ol – 28. helmikuuta 1958 ) oli suomalainen toimittaja ja poliitikko, joka toimi Maalaisliiton ensimmäisenä puoluesihteerinä vuonna 1907. Hänet tunnettiin myös kananhoidon edistäjänä ja monien tuottajaosuuskuntien perustajana.
Karsinkoira
Ulkonäkö
Karsinkoira on karkeapiirteinen ja pitkäkarvainen. Väritykseltään se on erään lähteen mukaan lähinnä tumma, toisen mukaan monivärinen.
Seppo Leino
Tausta
Jo 5-vuotiaana kerrotaan pienen pojan halunneen itselleen harmonikkaa, mutta perheen taloudellisen tilanteen vuoksi instrumentin hankinta ei ollut mahdollista. Toive täyttyi kuitenkin 13-vuotiaana, jolloin hän sai hankituksi osamaksulla ensimmäisen, Firotti-merkkisen, harmonikan. Soitto-opetuksen saaminen Sallassa oli tuohon aikaan mahdotonta, joten Leino opetteli soittamaan omin päin, aloittaen keikkamuusikkona jo keskikouluaikoina. Asepalveluksen jälkeen Leino jatkoi tanssimuusikkona metsätyönjohtaja-päivätyön ohessa. Näinä aikoina, vuonna 1971, hän avioitui Ulla-vaimonsa kanssa.
Aavikko
Aavikko eli autiomaa on ilmasto- ja kasvillisuusvyöhyke, jonka tyypillinen piirre on kuivuusindeksin mukaan määriteltävissä oleva kuivuus. Lisäksi aavikoilla kasvaa määritelmän mukaan kuivuuteen sopeutunutta kasvillisuutta, joka peittää kuitenkin vain pienen osan alueen maaperästä. Toisinaan aavikoilla tarkoitetaan myös jäätiköiden lähellä olevia kylmyysaavikoita, joilla on vain vähäistä kasvillisuutta. Suurin osa aavikoista sijaitsee hepoasteilla, koska Hadleyn kiertoliike aiheuttaa korkeapainetta, joka puolestaan aiheuttaa kuivan, vähätuulisen ja vähäpilvisen ilmaston. Autiomaita on kuitenkin myös sisämaassa, vuoristojen kosteudelta eristämillä alueilla ja kuivilla rannikoilla. Tunnetuin aavikko on Sahara Afrikan pohjoisosissa. Aavikoita on viidellä mantereella, ja ne peittävät noin viidenneksen maapallon maapinta-alasta.
Määritelmä
Aavikko voidaan nähdä myös kasvillisuusvyöhykkeenä, ja kasvillisuus voi määrittää aavikkoa kahdella eri tavalla. Aavikkoekosysteemiksi voidaan laskea ympäristöt, joissa kasvaa erityisiä kuivakkokasveja tai sitten yleisiä kasvilajeja, jotka ovat sopeutuneet jollakin tavalla kuivaan ympäristöön. Vaihtoehtoisesti aavikko voidaan määritellä satelliittikuvien perusteella maanpeittoindeksi NDVI:n mukaan. Aavikoiden kasvillisuuspeite on äärimmäisen pieni.
Eläimistö
Käyttäytymisellään eläimet pystyvät välttämään aavikoiden rankimpia olosuhteita. Monet linnut ja nisäkkäistä esimerkiksi hanka-antiloopit vaeltavat aavikkotasangoilla, ja ne voivat siirtyä esimerkiksi läheisille vuoristoalueille. Pienemmät eläimet eivät pysty vaeltamaan pitkiä matkoja. Monet lajit ovatkin yöeläimiä, ja päivisin ne piiloutuvat hiekkaan tehtyihin tunneleihin tai kallionkoloihin. Kymmenen senttimetrin syvyydessä olevassa tunnelissa lämpötila on noin 30 °C, vaikka ilma olisi 45 °C ja maanpinta lähes 90 °C. Tunneleita kaivavat useat aavikon pienistä nisäkkäistä. Matelijat ja niveljalkaiset käyttävät myös tunneleita ja koloja, mutta ne eivät yleensä kaivaudu itse vaan hyödyntävät luonnonmuodostumia ja hylättyjä tunneleita. Lämpötilaedun lisäksi tunnelit ovat suhteellisen turvallisia ja kosteita. Usein päiväaktiivisetkin eläimet lepäävät varjoissa kuumimpaan aikaan.
Kansat
Parhaiten menestyneimmät aavikon kansat ovat olleet nomadeita. Veden, ruoan ja laidunmaan etsiminen on pakottanut myös ihmiset liikkeelle eivätkä he ole pystyneet asettumaan pitkiksi ajoiksi samoille alueille. Aavikon kansat ovat silti kehittäneet rikkaita kulttuureja ilman suuria asutuskeskittymiä.
Tutkimusmatkat
thumb|upright|[[René Caillié oli ensimmäinen eurooppalainen, joka selvisi Timbuktusta elävänä takaisin.]]
Aavikoituminen
Savannien ja kuivien pensasmaiden kasvillisuus, joka voi olla muutenkin rasittunut luonnollisesti tai ihmisen toiminnan takia, voi köyhtyä lisää pitkien kuivuusjaksojen aikana. Jos ympäristön paine pysyy pitkään samana, voi ekosysteemi muuttua pysyvästi. Näkyviä merkkejä maan köyhtymisestä ovat muun muassa kasvipeitteen väheneminen ja kasviston muutokset. Aavikoitumisen uhka on suurin Saharan eteläpuolella, Sahelissa, Afrikan itä-, etelä- ja luoteisosissa, suuressa osassa Australiaa, eteläisessä Aasiassa ja Pohjois-Amerikan keskiosissa. Yli 250 miljoonaa ihmistä elää aavikoituvassa ympäristössä, ja yli miljardi ihmistä elää riskialueilla.
Kylmyysaavikko
Kylmyysaavikoiksi sanotaan alueita, joilla sataa alle 250 millimetriä vuodessa ja lämpimimmän kuukauden keskilämpötila on alle 10 astetta. Kylmyysaavikoita on sekä etelän että pohjoisen korkeilla leveysasteilla tundraa kuivemmilla alueilla. Niiden alhaisen lämpötilan ja sademäärän sekä pitkien ja pimeiden talvien vuoksi kasvillisuus on vähäistä. Kylmyysaavikoilla elää vain muutamia kukkivia kasveja, ja ne ovat pääasiassa pieniä heinä- ja sarakasveja. Puita ja korkeita pensaita ei ole ollenkaan, ja pääosan kasvillisuudesta muodostavat sammalet ja jäkälät. Vähäisen kasvillisuuden takia kylmyysaavikoilla tuuli pääsee muokkaamaan ympäristöjä samalla tavalla kuin varsinaisillakin aavikoilla, ja siitä syystä kylmyysaavikoillakin on samantapaisia pinnanmuotoja.
Henrik Aalto
Henrik Aalto on suomalainen ultrauimari. Hän yritti vuonna 2003 uida 16-asteisessa vedessä kanaalin yli Englannista Ranskaan. Matka keskeytyi noin 14 uinnin jälkeen.
Las Navas de Tolosan taistelu
Las Navas de Tolosan taistelu vuonna 1212 oli käänteentekevä tapahtuma reconquistan historiassa. Aiemmin keskenään kiistelleet Iberian niemimaan kristityt ruhtinaat yhdistivät hetkeksi voimansa ja voittivat Muhammad an-Nasirin johtamat muslimit. Tappion jälkeen vuonna 1224 almohadien valtakunta niemimaalla hajosi pieniksi taifoiksi.
Kristityt hyökkäävät
Kun taistelu alkoi 16. kesäkuuta Diego López de Haro komensi ristiretkeläisten keskustassa monikansallisia etujoukkoja, Navarran Sancho VII oikeaa laitaa ja Aragonian Pietari II vasenta. Kastilian Alfonso VIII ja ritarikunnat olivat näiden takana. Kristityt hyökkäsivät, ja sivustoilla maurit saatiin painostettua vetäytymään, jolloin he joutuivat puiden ja kalliolohkareiden sekaiseen maastoon, mikä suosi kristittyjen aseistusta. Keskustassa tilanne oli kuitenkin tasainen ja rintama sahasi edestakaisin. Calatravan ritarit joutuivat perääntymään ja kristityt pakenivat. Muslimien vastahyökkäys kilpistyi kuitenkin kristittyihin jalkamiehiin ja Alfonso VIII:n vastaus sai kalifin päivänvarjon kantajan laskemaan kannattelemansa symbolin, jolloin muslimien keskusta joutui sekasortoon. Kun samalla Aragonian ja Navarran kuninkaat tekivät sivustoissa pihtiliikkeen ja Alfonso hyökkäsi eteenpäin, murtuivat vastustajan linjat täydellisesti. Sancho kääntyi kohti saraseenien keskustaa ja valtasi kalifin sotateltan: kalifi pakeni henkensä edestä aina Jaéniin saakka.
Tornionlaakson kirjaston Ylitornion toimipiste
Tornionlaakson kirjaston Ylitornion toimipiste on yksi Tornionlaakson kirjaston toimipisteistä.
Pariisin rauhansopimus (1947)
Rauhansopimuksen luominen
Kolmen voittajavaltion – Yhdysvaltain, Britannian ja Neuvostoliiton – ulkoministerit sopivat neuvottelussaan Moskovassa joulukuussa 1945, että viimeistään 1. toukokuuta 1946 pidettäisiin Pariisissa rauhankonferenssi, joka vahvistaisi Italian, Bulgarian, Romanian, Unkarin ja Suomen kanssa solmittavat rauhansopimukset. Siihen mennessä olisi saatava sopimusluonnokset valmiiksi. Voittajavaltioista Ranska ja Kiina eivät osallistuneet tähän kokoukseen.
Alueluovutuksen vahvistus
Pariisin rauhassa vahvistettiin Moskovan välirauhansopimus vuodelta 1944. Luovutettuihin alueisiin kuuluivat luovutettu Karjala, Suomenlahden ulkosaaret, Sallan–Kuusamon alue ja Petsamo.
Sopimuksen raukeaminen
Pariisin rauhansopimus raukesi lopullisesti Suomen liityttyä vuonna 1995 samaan taloudellis-poliittiseen yhteenliittymään, Euroopan unioniin, jossa mukana oli sopimuksen toisen osapuolen allekirjoittajamaista Britannia (v:een 2020). Sotilaallisesti raukeamisen voidaan katsoa täysin sinetöityneen, kun Suomi liittyi Pohjois-Atlantin sopimusjärjestöön (Nato) vuonna 2023. Pariisin rauhansopimuksen raukeaminen ei vaikuta voimassa oleviin rajasopimuksiin.
Vuohijärvi
Maantietoa
Vuohijärvi on 21 kilometriä pitkä, 10 kilometriä leveä, ja sen pinta-ala on 8 624 hehtaaria eli 86,2 neliökilometriä. Kouvolan kaupungin aluejaossa Vuohijärvi sijaitsee Valkealan ja Jaalan suuralueilla, Vekaranjärven ja Karijärven kaupunginosissa sekä Vuohijärven, Repoveden-Hillosensalmen, Voikosken ja Pohjois-Jaalan pienalueilla. Vuohijärven länsiranta kuuluu nykyisin Kouvolan Jaalan suuralueeseen (entiseen Jaalan kuntaan) ja siellä merkittävin asutus on Paljakan kylä järven luoteisimmassa lahdenpohjukassa. Pohjoisessa Mäntyharjun alueella vanhoja kyliä ovat Nurmaa (nykyisin Vuohijärvestä erilleen kuroutuneen Nurmaanjärven rannalla) ja Leppäniemi. Voikosken rannoilla, osittain Mäntyharjun, osittain Kouvolan Valkealan suuralueen (ent. Valkealan kunta) puolella on Voikosken pieni tehdaskylä. Kinansaari on vanha kylä. Järven eteläpäässä, Valkealassa on Vuohijärven pieni teollisuuskylä (2000-luvulle saakka tilastollinen taajama).
Järven tilavuudeksi on määritetty 1 403,84 miljoonaa kuutiometriä eli 1,40384 kuutiokilometriä ja sen keskisyvyydeksi on saatu 16,3 metriä. Sen syvänteessä, joka sijaitsee Lautaniemestä kaakkoon Selkäluodon itäpuolella, on 75,5 metriä syvää. Vuohijärvi on Kymenlaakson syvin järvi, ja koko Suomen järvien syvyystilastoissa sijoilla 8. (keskisyvyys) ja 7. (suurin syvyys).
Moremin riistansuojelualue
Riistansuojelualue perustettiin vuonna 1963. Se oli ensimmäinen kerta Afrikassa, kun paikalliset asukkaat perustivat suojelualueen omille mailleen. Ngamilandin batawanat huolestuivat eläinten vähenemisestä ja nimesivät alueen edesmenneen päällikkönsä Moremin mukaan. Se käsitti alkujaan vain pienen alueen, mutta 1970-luvulla siihen liitettiin kuninkaalliset metsästysalueet Chief’s Islandilta. Sitä laajennettiin uudelleen vuonna 1992.
Suojelualueella tavataan kaikki eteläisen Afrikan suuret nisäkkäät ja yli 400 lajia lintuja. Sarvikuonot puuttuivat alueelta vuosia, mutta 2000-luvulla sinne on istutettu sekä leveä- että suippohuulisarvikuonoja.
Suomalainen rap
2000-luku
2000-luvun taitteessa suomalaista rapmusiikkia näkyi taas myyntilistoilla. Tällä kertaa yhtyeiden musiikintyyli ja asenne oli lähempänä yhdysvaltalaisia esikuvia. Suomihiphop-buumin aikoihin suurten levy-yhtiöiden suojiin pääsivät muun muassa Avain (nykyisin Asa), Ezkimo, Flegmaatikot, Kapasiteettiyksikkö, Paleface, Seremoniamestari ja Tulenkantajat. MoonTV-nuorisotelevisiokanavalla runsaasti näytetty MC Taakibörsta ei julkaissut koskaan pitkäsoittoa, mutta yhtyeen single PA 2001 ylsi Suomen virallisella listalla seitsemänneksi. Mariska nousi pinnalle yhtenä ensimmäisistä suomalaisista naisrappareista julkaisemalla esikoislevynsä vuonna 2002. 2000-luvun alun suurimman buumin hiipuessa suomalaisen hiphopin seuraava tuleminen vakiinnutti viimeistään Suomen kielen aseman musiikkilajin pääasiallisena kielenä. Suomen kieltä käytettiin aiempaa monipuolisemmin ja englanninkielisten sanojen väännökset, joista genren sisällä käytetään myös nimitystä ”finglish”, ovat niin ikään vähentyneet. 2000-luvun ensimmäisen vuosikymmenen loppupuolella suomalaisen rapin niin kutsuttu kolmas aalto toi myös musiikkiin paljon monipuolisuutta, suomalaisia erityispiirteitä sekä sanoituksiin muun muassa aiempaa enemmän yhteiskuntakritiikkiä.
Vuohijärvi
Historiaa
Vuohijärvellä on pitkät perinteet puunuitossa muun muassa Mäntyharjun reitillä. Vuosisadan alussa järvellä liikennöivät höyryalukset Tapio I ja Tapio II. Vuonna 1928 valmistui Vuohijärvelle höyryhinaaja s/s Vuohijärvi ja vuonna 1938 varppaaja s/s Voikoski, joka oli Vuohijärven viimeinen höyryalus toimien vuoteen 1966 asti. Lisäksi järvellä on liikennöinyt muun muassa Suomen nuorin tervahöyry Tapio vuosina 1945–1955.
Vesistösuhteet
Mäntyharjun reitin yläosan vedet laskevat Vuohijärven koilliskulmaan Voikosken kautta. Idässä Vuohijärveen liittyy kapean Hillosensalmen välityksellä samassa tasossa oleva Repoveden, Tihvetjärven ja Luujärven muodostama vesistö. Luoteesta Vuohijärveen laskee Nurmaanjärvi. Vuohijärvi laskee lounaiskulmastaan Siikakosken, useiden pienten järvien, Verlankosken ja Lintukymin kautta Kymijoen Pyhäjärveen.
Palu’e
Palu’e on saari Floresista pohjoiseen, Floresinmerellä, Indonesiassa. Se on osa Pieniä Sundasaaria.
Systematiikka
Systematiikka on biologian haara, joka tutkii eliöiden luokittelua. Systematiikan ”isänä” voidaan pitää Carl von Linnéä (1707–1778). Linné jakoi eliöt kasveihin ja eläimiin sekä antoi niille tieteelliset nimet esimerkiksi Salmo salar (lohi) ja Salmo trutta (purotaimen). Tieteenä nykyaikaisen systematiikan tavoitteena on selvittää eliöiden kehityshistoria ja luokitella eliöt sen perusteella loogisiin ryhmiin.
Woese, Kandler ja Wheelis esittivät vuonna 1990 edellä mainitun kuusijaon kanssa kilpailevan mallin eliökunnan jakamisesta kolmeen domeeniin. Tätä luokittelua on sittemmin edelleen tarkennettu, ja sen olennaisena perusteena on käytetty molekyylitaksonomiaa eli eliöiden DNA-sekvenssien keskinäistä analysointia. Eliöiden kehityshistoriaa ja sukulaisuussuhteita paremmin kuvaavana tämä jako on sittemmin vakiintunut tieteellisissä yhteyksissä käytetyksi luokitteluksi. Domeenit jakautuvat edelleen kuntiin. Eukaryoottien eli aitotumaisten suurimmat kunnat ovat sienet, kasvit ja eläimet. Arkkien ja bakteerin jako kuntiin on ongelmallisempi. Esimerkiksi arkit voidaan jakaa 2–30 (tai jopa useampaankin) kuntaan. Oleellisinta tässä luokittelussa on arkkien selkeä erottaminen omaksi tasavertaiseksi ryhmäkseen bakteerien ja eukaryoottien rinnalle.
Rot-Weiß Oberhausen
Seuran kotistadion on Stadion Niederrhein, jolle mahtuu 21 318 katsojaa. Seuralla on 1 100 jäsentä.
Émile Larochelle
Émile Larochelle (13. elokuuta 1891 Québec City – 9. lokakuuta 1958 Québec City) oli kanadalainen tenori, pianisti, urkuri, kuoronjohtaja ja musiikkipedagogi. Hän lauloi 10-vuotiaana erinäisissä kirkoissa ja opiskeli pianonsoittoa Olivier Hudsonin johdolla. Hän opiskeli sittemmin Québecin seminaarissa ja Lavalin yliopistossa, jossa toimi pianistina, urkurin ja laulajana. Hän oli kuoromestarina Québec Cityssä ennen lähtöään lauluopintojen pariin Pariisiin (1923). Hän sai opetusta myös Schola Cantorumissa ja Institut Grégorienissa, oli tenorisolistina Pariisin kirkoissa ja lauloi Concerts Lamoureux -kuorossa.
Pollockin oktaedrilukuotaksuma
Sergio Demian Lerner otaksuu, että on olemassa jokin n siten, että jokainen positiivinen kokonaisluku > n voidaan esittää korkeintaan neljän oktaedriluvun summana. Hän myös otaksuu, että kyseinen n on 65 285 683.
Iku-Turso (sukellusvene)
Palvelus
Iku-Turson miehistö laski 22. kesäkuuta 1941 Mohnin pohjoispuolelle 2,5 meripeninkulman jonoon 20 S/36 -merimiinaa ja toiset 20 miinaa Ruuskerin koillispuolelle Suursaaresta kaakkoon 24. kesäkuuta ja vielä 18 miinaa Vaindloon eteläpuolelle 26. kesäkuuta, minkä jälkeen loput suunnitelluista miinanlaskumatkoista peruutettiin. Alukselta laskettiin vielä 11. heinäkuuta 18 miinaa Lobinniemen pohjoispuolelle.
Päälliköt
Veneen päälliköinä olivat:
Seinäjoki-Lentis
Muuta
Muutamat Seinäjoen Maila-Jussien aikaiset pelaajat valmentavat nykyään Seinäjoki Lentiksen juniori joukkueita. Myös Seinäjoen Tangon pelaajista, muutamat ovat mukana lentopallotoiminnassa Seinäjoella. Seinäjoen Tangon kasvatteja ovat muun muassa Leena Havunen, ja Annukka Talvitie, jotka molemmat pelaavat nykyään naisten lentopallomaajoukkueessa.
Lissajous’n käyrät
Yleistä
Visuaalisesti suhde a:b määrittää kuvion silmukoiden tai liuskojen lukumäärän. Esimerkiksi jos suhde on 3:1 tai 1:3, saadaan oheisen kuvan muotoinen kolmisilmukkainen kuvio. Samaan tapaan suhteella 5:4, saadaan kuvio, jossa on viisi vaakasuoraa ja neljä pystysuoraa silmukkaa. Jos suhde on rationaalinen, kuvio on suljettu, yhtenäinen käyrä, kun taas irrationaalisilla suhteilla saadaan kuvio, joka näyttää pyörivän. Suhde a:b määrittää kuvion leveyden ja korkeuden suhteen, tai täsmällisemmin sanottuna pienimmän sellaisen suorakulmion leveyden ja korkeuden suhteen, jonka sisään Lissajous'n käyrä kokonaan mahtuu. Esimerkiksi jos suhde on 2⁄1, saadaan kuvio, joka on kaksi kertaa niin korkea kuin se on leveä.
Lissajous'n käyrät oskilloskoopilla
Lissajous'n kuvioita saadaan helposti aikaan myös oskilloskoopilla ohjaamalla sen x- ja y-akselien suuntaisille poikkeutuslevyille eritaajuiset vaihto­jännitteet. Käyrän muodosta voidaan tällöin päätellä myös niiden taajuuksien suhde.
Oletetaan, että kanava CH1 on kytketty oskillo­skoopin x-akselin ja CH2 y-akselin suuntaiseen poikkeutus­levyyn. Jos kanavalla CH1 esiintyvän signaalin amplitudi on A ja taajuus a, kun taas kanavalla CH2 esiintyvän signaalin amplitudi on B ja taajuus b, oskillo­skoopin näyttö­ruudulle saadaan Lissajous'n käyrä, joka vastaa suhdetta a:b, ja sen määrittelevässä yhtälössä esiintyvä termi δ osoittaa kanavien välisen vaihe-eron.
Uusnorjan lastenkirjallisuuspalkinto
Uusnorjan lastenkirjallisuuspalkinto ( tai Norges Mållags barnelitteraturpris) on kirjallisuuspalkinto, jonka Norges Mållag myöntää joka vuosi ansiokkaalle uusnorjankieliselle lastenkirjalle. Palkinto jaettiin ensimmäisen kerran vuonna 1968. Vuonna 2017 palkinnon suuruus oli 15 000 kruunua.
Englannin punta
Setelit
Käytössä olevat setelit: viisi, kymmenen, 20 ja 50 puntaa.
Büyükada
thumb|Punaiset saaret kartalla; Büyükada iso saari oikealla.
Dione (kuu)
”Harsomainen” maasto
thumb|Dionen pintaa (Carthage Linea), harsomaisilta näyttäviä jääjyrkänteitä ja vanhoja kraattereita. Ennen Cassinin tekemää Dionen-ohilentoa 13. joulukuuta 2004 kirkkaan harsomaisen materian alkuperä oli epäselvä johtuen osittain siitä, että ainoat kuvat Dionesta oli otettu kaukaa. Kaikki mitä siitä tiedettiin oli se tosiasia, että se oli tarpeeksi ohutta ollakseen peittämättä alla olevia pinnanmuotoja. Erään teorian mukaan pian muodostumisensa jälkeen Dione oli geologisesti aktiivinen ja jokin prosessi, esimerkiksi jäävulkanismi päällysti uudelleen suuren osan kuun pinnasta. Juovat olisivat muodostuneet railojen kautta purkautuneesta materiasta, joka laskeutui takaisin kuun pinnalle lumena tai tuhkana. Myöhemmin, sisäisen toiminnan päättymisen jälkeen, kraatteroituminen jatkui lähinnä menosuuntaan päin olevalla pallonpuoliskolla tuhoten kaikki juovamuodostelmat siellä.
Bruno Barreto
Bruno Barreto (s. 16. maaliskuuta 1955 Rio de Janeiro) on brasilialainen elokuvaohjaaja. Hän on tehnyt mm. komedioita, kuten Dona Flor ja hänen kaksi aviomiestään (1976) ja Bossa nova (2000), mutta myös trillereitä, kuten Syyskuun neljä päivää (1997). Muiden ohjauksien joukkoon lukeutuvat Kielletty suhde (1996) ja Huippunäkymät (2003).
Donatello
Donatello, oikealta nimeltään Donato di Niccolò di Betto Bardi (1386 Firenze – 13. joulukuuta 1466 Firenze), oli firenzeläinen taiteilija ja renessanssin merkittävimpiä kuvanveistäjiä. Tyylisuunnaltaan hänen teoksensa edustivat realismia.
Teo (täsmennyssivu)
Teo tai TEO voi tarkoittaa seuraavia:
Arvio ja ennuste Venäjän sotilaspolitiikasta Suomen suunnalla
Kirjassa pohditaan myös, onko ollut aiheellista väittää Pietariin kohdistuvaa uhkaa perusteeksi sodille. Sen pohdinnan pohjaksi Nordberg on perehtynyt Pietarin historiaan ja todennut Pietarin alueen olleen aikoinaan Helsingin jälkeen toiseksi suurin suomalaisten asuinalue. Pietarin rakentamiseen oli Nordbergin mukaan pakotettu "luvuton määrä" suomalaisia ja venäläisiä "joiden luut ovat edelleen osa kaupungin pohjaa." (s. 13) Pohdinnan lopputulosta voisi yrittää arvata jo esipuheessa esitetystä Neuvostoliiton entisen ulkoministerin Vjatšeslav Molotovin lausahduksen sitaatista: "Pidin ulkoministerinä tehtävänäni levittää isänmaamme rajoja mahdollisimman laajalle. Ja näyttää siltä, että me Stalinin kanssa selvisimme hyvin tästä tehtävästä." (s. 11)
Space Launch System
Historia
65-metrinen kantoraketti esiteltiin julkisesti 9. joulukuuta 2019.
Ensimmäistä miehittämätöntä lentoa lykättiin maaliskuulta 2021 seuraavalle vuodelle. Aiemmin ensimmäistä lentoa on suunniteltu vuodelle 2017.
Miehittämätön Artemis I -tehtävä Orion-aluksen kanssa laukaistiin 16. marraskuuta 2022. Artemis I -tehtävän tarkoitus on osoittaa SLS-raketin ja Orion-aluksen valmius Kuuhun suuntaaviin tehtäviin, jotka lopulta johtavat miehitettyihin lentoihin Marsiin. SLS-raketin kyydissä on myös kymmenen cubesat-satelliittia, jotka otetaan käyttöön matkalla Kuuhun.
Reijo Laine
Laine sijoittui olympialaisten Soling-luokassa Matti Jokisen ja Matti Paloheimon kanssa 18:nneksi Montrealissa 1976. Hän edusti seuratasolla Merenkävijöitä ja voitti Suomen-mestaruuden Louhi-luokassa vuonna 1973.
Kolmoskanava
Kuulutukset ja ohjelmalistaukset
Syksyllä 1987 ohjelmakaavioiden taustakuva oli sama kuin lopputunnuksen tausta. Taustakuvassa oli kehys, joka muodostui punaisesta, vihreästä ja sinisestä raidasta. Kuvan ylälaidassa luki viikonpäivän nimi.
Taustaväri oli maanantaisin sininen, tiistaisin turkoosi, keskiviikkoisin vihreä, torstaisin keltainen, perjantaisin ruskeanoranssi, lauantaisin punainen ja sunnuntaisin violetti. Taustakuvan alalaidassa luki viikonpäivän nimi, jossa yksi kirjaimista oli korvattu kolmiologon muunnoksella, jonka sivujen värit olivat sininen, vihreä ja punainen. Korvattu kirjain oli A (keskiviikon tapauksessa V, jolloin kolmio oli kärki alaspäin). Taustan toisessa reunassa oli sateenkaarenvärinen raita, jonka yhteydessä oli viikonpäivän nimen ensimmäinen kirjain isokokoisena. Kuulutuksen aikana edustalla näkyi ohjelmasta otettu still-kuva tai logo, joskus etenkin elokuvien kuulutuksissa myös liikkuvaa kuvaa pian alkavasta ohjelmasta. Illan lähetyksen aluksi esiteltiin illan ohjelmien listaus. Illan päätteeksi esiteltiin seuraavan päivän ohjelmien listaus, aamulähetyksen päätteeksi illan ohjelmien listaus.
Muuta
Kolmoskanavan testikuvassa luki "YLE TV3"; Yleisradio omisti kanavasta alkujaan 35 %. Muualla kuin pääkaupunkiseudulla testikuvan paikalla näkyi paikallista sinistä ruutua, jossa luki ”TV3” ja sen alla näkyvyysalueen nimi, esimerkiksi ”TURKU”. Niillä alueilla varsinaista testikuvaa lähetettiin vain muutamia minuutteja ennen ohjelmalähetyksen alkua.
Kolmoskanavan aiemmassa Hetkinen-ruudussa oli timanttikuvio, jossa luki "Pahoittelemme keskeytystä". Värit olivat violetti, sininen ja musta. Kanavan loppuaikoina Hetkinen-ruudun tausta oli musta, ja siinä oli punaisen, vihreän ja sinisen värisiä kuvioita.
Jännitereferenssi
Jännitereferenssi on elektroninen laite, joka tuottaa tasaista jännitettä laitteen kuormituksesta, tehonsyötön vaihtelusta tai lämpötilasta riippumatta. Jännitereferenssiä voidaan kutsua myös jännitelähteeksi, mutta yleensä jännitereferenssin teho riittää ainoastaan vertailujännitteen tuottamiseen, eikä sitä voida samalla tavalla kuormittaa kuin varsinaisia jännitelähteitä. Jännitereferenssejä käytetään yleisesti analogia-digitaali- sekä digitaali-analogiamuuntimissa määrittelemään tulo- tai lähtöjännitealue.
Paulina Gerzon
Gerzon esitti Francesca Spataforea televisiosarjassa Sopranos vuosina 2006–2007. Hän näytteli sitä ennen vuosina 2001–2005 sarjassa All My Children ja 2003–2007 sarjassa Kova laki: Erikoisyksikkö Katie Nicholsonin roolissa. Hän on esiintynyt myös sarjoissa Kova laki, Sinkkuelämää, Asema 62 ja Synnytystuskia sekä joissakin elokuvissa.
Klassinen japani
Foneemit
Klassisen japanin aikana kielessä tapahtui useita suuria fonologisia muutoksia. Vanhassa japanin kielessä oli 88 toisistaan erottuvaa tavua, mutta klassisessa japanissa määrä väheni 66:een.
Turo Kartto
Ura
Karton ohjaama Rivilotta (1943) oli paljon kiitosta saanut dokumenttielokuva Suomen "naistaistelijoista", mutta se sai ensi-iltansa vasta hänen kuolemansa jälkeen.
Verkostovaikutus
Verkostovaikutuksilla voidaan selittää osittain, miksi esimerkiksi toimistosovellusmarkkinoilla vallitsevan aseman saanut yritys voi vallata lähestulkoon koko markkinan. Mikäli kuluttajat käyttävät pääsääntöisesti tiettyä ohjelmistoa, uuttakin ohjelmistoa hankkivat kuluttajat ostavat pääsääntöisesti markkinajohtajan, mikä kuluttajan kannalta varmistaa ohjelmiston yhteensopivuuden muun verkoston kanssa. Jopa ilmaiseksi jaettavalla, laadultaan yhtä hyvällä sovelluksella voi olla vaikeuksia tulla markkinoille, elleivät ohjelmistot ole keskenään täysin yhteensopivia.
Finnish Relief Fund
Finnish Relief Fund oli entisen Yhdysvaltain presidentin Herbert Hooverin joulukuussa 1939 perustama avustusjärjestö. Sen tarkoituksena oli tukea suomalaista siviiliväestöä talvisodan aikana.
Dolianova
Dolianova on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 9 699 asukasta (vuonna 2016) ja sen pinta-ala on 84,31 neliökilometriä. Se sijaitsee 212 metrin korkeudella merenpinnan yläpuolella.
Franklin Graham
Pastorin ura
Franklin Graham järjesti ensimmäisen evankelioimiskokouksensa vuonna 1989 ja johtaa nykyisin Billy Graham Evangelistic Association (BGEA)-järjestön kokoustyötä. Graham on julistanut evankeliumissa yli 190 evankelioimistapahtumassa Yhdysvaltain 50 osavaltiossa ja 49 maassa. Graham nimitettiin BGEA-järjestön toimitusjohtajaksi vuonna 2000 ja puheenjohtajaksi vuonna 2001. Samaritan's Purse-järjestön kautta Graham tekee lähetystyötä yli sadassa maassa.
Henkilökohtainen elämä
Franklin Graham on naimisissa Jane Grahamin kanssa. Heillä on neljä lasta: Will, Roy, Edward ja Cissie sekä 12 lastenlasta. Grahamit asuvat Boonen kaupungissa Pohjois-Carolinassa.
Lammasjärvi (Raasepori)
Maantiede
Lammasjärvi (82.004.1.002) kuuluu Dalkarbybäckenin valuma-alueeseen (82.004), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Lammasjärvi on Dalkarbybäckenin alueen laajin vakavesi. Alueeseen kuuluu Lammasjärven ohella neljä yli hehtaarin laajuista vakavettä: Flacksjö, Torrsjö, Barksjö ja Svarsjö.
Little Longnose
Juoni
Eräänä päivänä noita huijaa Jaakobin omaan linnaan. Siellä noita yrittää herättää henkiin pahan kiviolennon pojan avustuksella. Jaakob kuitenkin kieltäytyy siitä, jonka seurauksena noita muuttaa hänet rumaksi kääpiöksi. Samalla selviää, että sillä aikaa, kun Jaakob oli noidan linnassa, oli kulunut jo seitsemän vuotta.
John R. Mott
pienoiskuva|John R. Mott. John Raleigh Mott (25. toukokuuta 1865 – 31. tammikuuta 1955) oli yhdysvaltalainen Young Men’s Christian Association (YMCA) ja World Student Christian Federation (WSCF) pitkäaikainen virkailija. Hän sai vuonna 1946 Nobelin rauhanpalkinnon pitkäaikaisesta työstään rauhan hyväksi ja aikaansaamiseksi.
Eurocopter EC135
EC135:n kehittäminen alkoi ennen Eurocopterin perustamista, sitä kehitti saksalainen Messerschmitt-Bölkow-Blohm.
EC135 on suosittu vuokrahelikopterina, pelastushelikopterina, ilma-ambulanssina, poliisikäytössä ja VIP-helikopterina, ja se onkin 17 valtion hallitusten käytössä, etenkin poliisihelikopterina, ja kuuden maan asevoimien käytössä. Suomessa on FinnHEMS operoinut vähintään neljää tämän tyypin pelastuskopteria.
Erkki West
Ernst Winter oli merikapteeni ja hän toimi viimeksi Päijänteen luotsipiirin päällikkönä. Hän kirjoitti 1920-luvulla osin omien kokemustensa pohjalta kaksi kirjaa. Ernst Winter oli kirjailija Maila Talvion ja rovasti Hugo Winterin veli.
Gen Digital
Symantecin perusti Gary Hendrix Yhdysvaltain kansallisen tiedesäätiön apurahalla. Yhtiö keskittyi aluksi tekoälysovelluksiin ja palkkasi useita Stanfordin yliopiston luonnollisen kielen käsittelyn tutkijoita. Hendrix jätti yhtiön 1991. Vuosina 1999–2009 toimitusjohtajana oli John W. Thompson.
Vuonna 2010 Symantec osti Verisignilta sen verkkosivustojen varmennuksia hoitavan puolen.
Yhtiö on keskittynyt esim. autovarkauksien torjumiseen ja osti marraskuussa 2016 identiteettivarkauksia torjuvan LifeLockin 2,3 miljardilla.
Värityskirja
Värityskirjat on tavallisimmin suunnattu lapsille, mutta myös aikuisille tarkoitettuja värityskirjoja on olemassa.
Jaska Jokusen joulu
Kirjasovitukset
Jaska Jokusen joulun pohjalta on julkaistu useita kuvakirjoja ja muita oheistuotteita. Yksi kuvakirja on julkaistu suomeksi vuonna 1969 nimellä Jaska Jokusen joulu.
Aku Rautala
Rautala kävi kansakoulun ja Paimion kansanopiston. Hän työskenteli vuosina 1912–1918 konepaja-, rakennus-, saha-, tehdas- ja satamatyöläisenä ja oli vangittuna poliittisista syistä Suomen sisällissodan jälkeen. Vapauduttuaan Rautala toimi Suomen työväenpuolueen toimitsijana Jyväskylässä 1919–1923 sekä WSOY:n palveluksessa ensin varastomiehenä ja myöhemmin 1930–1931 kustannusvirkailijana.
Suomalaisten Kemistien Seura
Historiaa
Ensimmäinen suomalainen kemianalalla toimiva yhdistys oli Kemistiklubi, jonka perustivat Suomen Polyteknillisen opiston opiskelijat. Se aloitti toimintansa 1891 Gustaf Kompan ehdotuksesta. Finska Kemistsamfundet perustettiin samana vuonna. Se sai myöhemmin nimen Suomen Kemistiseura. Vuonna 1919 suomenkieliset kemistit perustivat Suomalaisten Kemistien Seuran. Ensimmäisenä puheenjohtajana toimi kansleri Komppa. Seura itsenäistyi 1924 Suomalaisten Teknikkojen Seurasta.
Eknomoksen taistelu
Taistelijat
Roomalaisilla oli 330 kaleeria, jotka suurimmaksi osaksi olivat viisisoutuja, mutta mukana oli myös ainakin kaksi kuusisoutua ja lukuisia pienempiä aluksia. Lisäksi jokaisessa laivassa oli corvus. Miehiä oli yhteensä n. 140 000. Rooman laivasto jakautui neljään osastoon, joista kaksi oli kiilamuodostelmassa, kolmas niiden takana ja neljäs suojasi selustaa.
Lopputulos
Rooman laivasto palasi taistelun jälkeen lepäämään Sisiliaan. Karthagon laivasto oli nyt lyöty ja maihinnousujoukot pääsivät rauhassa etenemään Afrikkaan.
Erytropoietiini
Tuotto ja vaikutukset elimistössä
Aikuisella ihmisellä munuaisen peritubulaariset solut tuottavat erytropoietiinia tavalla, jota säädellään kudoksessa olevan hapen määrän mukaan. Erytropoietiinin tuottoa lisää ns. hypoksian indusoima tekijä HIF, proteiini joka pilkkoutuu hapen läsnä ollessa. Mikäli happea on vain vähän, HIF säilyy ehjänä ja stimuloi EPO:n tuottoa. Munuaisista EPO siirtyy verenkiertoon ja vaikuttaa kohdesoluihinsa erytropoietiinireseptorin välityksellä. EPO:n vaikutukset ilmenevät etenkin luuytimessä, jossa verisolut muodostuvat. Erytropoietiinireseptoreita on kaikissa punasoluihin johtavan kehitysreitin solutyypeissä, mutta erityisen voimakkaasti vaikutus ilmenee varhaisissa kehitysmuodoissa. EPO siis kiihdyttää punasoluja tuottavien CFU-GEMM- ja BFU-E -solujen jakautumista ja hengissä säilymistä, jolloin muodostuvien punasolujen määrä lisääntyy. EPO myös kiihdyttää hemoglobiinin muodostumista.
Käyttö lääketieteessä
Kliinisessä käytössä on CHO-soluissa tuotettu rekombinantti ihmisen erytropoietiini eli ihmisen omaa hormonia vastaava tuote, joka valmistetaan yhdistelmä-DNA-tekniikkaa käyttäen soluviljelmissä. Koska EPO:n luontainen muodostuminen tapahtuu munuaisissa, munuaisten vajaatoimintaan liittyy usein anemia, jota voidaan hoitaa EPO:n avulla. EPO:n käyttöaiheita ovat myös mm. aplastinen anemia ja useat muut anemian tyypit sekä syöpää sairastavien sytostaattihoidon aiheuttamien verimuutosten hoito. EPO nostaa anemiapotilaan veren punasolujen määrää ja hemoglobiinipitoisuutta sekä kohottaa yleiskuntoa ja jaksamista. Lyhytkestoisesti käytettynä se on turvallinen eikä käyttöön yleensä liity haittavaikutuksia. Pitkäkestoisessa käytössä EPO voi kuitenkin aiheuttaa sydän- ja verenkiertoelimistöön kohdistuvia haittoja, kuten verenpaineen nousua ja kohonnutta verisuonitukosten riskiä.
Arjen Robben
Maajoukkueura
Robben pelasi neljä ottelua EM-kilpailuissa 2004. MM-kilpailuissa 2006 hän pelasi kolme ottelua ja teki maalin avausottelussa Serbia ja Montenegroa vastaan. EM-kilpailuissa 2008 pelaamissaan kahdessa ottelussa hän onnistui maalinteossa Ranskaa vastaan.
Alexander Wilson
thumb|150px|Alexander Wilson
August järjestää kaiken
August järjestää kaiken on suomalainen komediaelokuva vuodelta 1942. Sen on ohjannut ja tuottanut Toivo Särkkä. Se pohjautuu Emil A. Pehrssonin ohjaamaan ruotsalaiseen elokuvaan Kehno sulhanen (1940), joka vuorostaan pohjautuu Alexander Faragón näytelmään Der Herr Schlögl.
Zürichinjärvi
Zürichinjärvi on Zürichin, St. Gallenin ja Schwyzin kantoneissa sijaitseva järvi Sveitsissä. Se sijaitsee Zürichin kaupungista kaakkoon. Järvi saa pääosan vedestänsä Linthjoesta, joka saa alkunsa Glarusin Alpeilta. Järven vedet laskevat Limmatia pitkin Aareen ja edelleen Reiniin.
Mimesis
Platon ja Aristoteles kutsuivat mimesistä luonnon jäljittelyksi. Platonin mukaan kaikki taideteokset ovat imitointia, teokset heijastavat niiden taustalla olevia todellisia ideoita. Kaikki, minkä ihmiset näkevät, on vain etäistä heijastumaa ihanteellisista muodoista ja ajatuksista. Tällä perusteella taiteilijat ovat Platonin mielestä vain jäljitelmien jäljittelijöitä. Aristoteles puolestaan tähdensi tragedian analyysissään, että taide jäljittelee ihmisten toimintaa. Aristoteles myös katsoi, että taideteos ei kopioi todellisuutta, vaan on jotain sellaista, mitä ei ole ollut aiemmin olemassa. Taideteos on kuin eliö, jossa kaikki on kohdallaan loogisessa järjestyksessä.
Vironniemi
Vironniemen kaupunginosat ja naapurit
Naapurikaupunginosia ovat eteläpuolella sijaitsevan Ullanlinnan peruspiiriin kuuluva Kaartinkaupunki. Lännessä Vironniemeä sivuavat Kampinmalmin peruspiirin osa-alueet Kamppi ja Etu-Töölö. Pohjoispuolella vieressä ovat Kallion peruspiirin Siltasaari Pitkänsillan toisella puolella ja Sörnäinen edellistä itäisemmän Hakaniemen sillan takana.
Robert Taylor (näyttelijä)
Ura
Taylor teki elokuvadebyyttinsä vuonna 1934. Hänen uransa kulta-aikaa olivat 1930- ja 1940-luvut, jolloin ilmestyivät hänen kuuluisimmat elokuvansa, kuten Lääkärin omatunto (Magnificent Obsession, 1935) jossa vastanäyttelijänä oli Irene Dunne, Kamelianainen (Camille, 1936), jossa hänen vastanäyttelijöinään olivat Greta Garbo ja Lionel Barrymore, ja Sumujen silta (Waterloo Bridge, 1940), jossa hänen vastanäyttelijänään oli Vivien Leigh. Viimeksi mainittu oli Taylorin oma suosikki elokuvauraltaan. 1950-luvulla ikä alkoi jo näkyä Taylorin kasvoilla ja elokuvaroolien saaminen vaikeutui. Hän näytteli kuitenkin aina kuolemaansa asti.
Harriet Dart
Dart osallistui Wimbledonin karsintoihin vuonna 2016 ja 2017. Vuonna 2016 hän eteni viimeiselle karsintakierrokselle, jossa hävisi ratkaisuerän luvuin 11–13. Ensimmäisen WTA-tason otteluvoittonsa hän saavutti Eastbournessa 2018 voitettuaan Kristýna Plíškován. Dart sai villin kortin vuoden 2018 Wimbledonin pääsarjaan.
Castlevania (pelisarja)
Sarjan tarina ja hahmot
Vaikka tarinan pääpaino on Draculan ja Belmontien vastakkainasettelussa, kaikissa pelissä Dracula ei suoranaisesti esiinny omassa persoonassaan eikä hänen tuhoamistaan tavoitteleva päähenkilö ole aina Belmont.
Yhdystie 8540
Tien varrella sijaitsee tunnettu Kierikkikeskus.
Aldo Ronconi
Vuonna 1947 Ronconi voitti Ranskan ympäriajossa etapin ja sijoittui kokonaiskilpailun neljänneksi. Hän piti keltaista paitaa kahden päivän ajan.
Huppu-ukonhattu
Elinympäristö
Suomessa huppu-ukonhattu on pääasiassa koristekasvi, jota hyvin harvoin tavataan viljelykarkulaisena metsiköistä, kaatopaikoilta ja tienvarsilta.
Vímara Peres
150px|thumb|Barata Feyon vuonna 1968 suunnittelema Vímara Peres -patsas [[Portossa.]]
Tiraspol
Historia
Kaupungin perustamisajankohdaksi katsotaan vuosi 1792, jolloin A. V. Suvorov, Venäjän ja Turkin välisen sodan jälkeen perusti osmaanien vuonna 1787 polttaman vanhan Sucleian moldovalaiskylän paikalle linnoituksen. Vuonna 1795 linnan äärellä sijainnut kylä nimettiin ajan tavan mukaan pseudokreikkaisittain Tiraspoliksi (pohjana Dnestrin kreikankielisen nimi Týras - Tiras ja pólis - kaupunki) ja julistettiin kaupungiksi. Siitä tuli Mustanmeren rannikolla sijainneen Otšakovin alueen pääkaupunki. Vuonna 1806 Venäjän keisarikunnan Hersonin kuvernementin kihlakuntakaupungiksi. Vuonna 1873 rautatieyhteys Chișinăuhun (ks. Moldovan rautatiet). Vuosina 1918–20 valkoisten joukkojen hallinnassa. "Vapautettiin" 12. helmikuuta 1920, osaksi Neuvostoliittoa 1922. Vuosina 1929–1940 oli Moldovan autonomisen neuvostotasavallan pääkaupunki. Heinäkuusta 1941 lähtien 12. huhtikuuta 1944 saakka natsimiehitys.
Sylvio Lacharité
Lacharité myös vieraili muun muassa CBC:n sinfoniaorkesterin johdossa. Hän johti kanadalaisten muusikkojen seuraa Pariisissa ja toimi vuosina 1974–1977 Chicoutimin konservatorion johtajana. Hän johti sellaisten teosten kuin Ludwig van Beethovenin yhdeksännen sinfonian ja Arthur Honeggerin Le roi Davidin esityksiä. Hän kantaesitti oman piano-oppilaansa Serge Garantin teoksen Ennéade. Lacharitén omaan sävellystuotantoon kuuluu monia orkesteriteoksia, kuten alkusoitto Vision d'Ézéchiel, sinfoninen runoelma Le Vaisseau d'or ja sarja Portraits en miniature. Vuonna 1982 Lacharitésta tehtiin Kanadan ritarikunnan jäsen.
Hawiye
thumb|right|Kartta Somalian klaaneista vuodelta 1977 Hawiye on somaliklaani, jonka jäsenet asuvat Somaliassa, Keniassa ja Etiopiassa. Joidenkin lähteiden (esimerkiksi CIA:n) mukaan Hawiye on Somalian suurin klaani, johon kuuluu 25 % maan väestöstä.
GEHA Field at Arrowhead Stadium
GEHA Field at Arrowhead Stadium, tai usein vain Arrowhead Stadium, on urheilustadion Kansas Cityssa. Stadionin pääkäyttäjä on NFL-seura Kansas City Chiefs. Stadionille mahtuu 76 416 katselijaa. Stadionin rakennustyöt aloitettiin 11. heinäkuuta 1968. Ensimmäinen ottelu stadionilla pelattiin 12. elokuuta 1972, kun Chiefs kohtasi St Louis Cardinalsin. Stadion on remontoitu useasti valmistumisensa jälkeen. Nykyisen nimensä se sai vuonna 2021, jota ennen se tunnettiin vain Arrowhead Stadiumina.
Invictus (albumi)
Kokoonpano
Yhtyeen kokoonpano Invictus-albumilla on seuraava:
Pennala
Historia
thumb|right|350px|Pennalassa on ollut [[Loviisa–Vesijärven rautatien Pennalan rautatieasema 14 kilometrin päässä Niemen rautatieasemasta. Vuodesta 1960 alkaen rata on ollut normaalilevyinen Lahti–Loviisa-rata.]]
Channa pulchra
Ulkonäkö ja koko
Kalan pohjaväritys on ruskea, ja kyljissä on oransseja laikkuja. Suurin tavattu yksilö oli 30 senttimetrin mittainen.
Escalaplano
Escalaplano on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 2 196 asukasta (vuonna 2016) ja sen pinta-ala on 94,04 neliökilometriä. Se sijaitsee 338 metrin korkeudella merenpinnan yläpuolella.
Wettingen
Liikenne
Moottoritie A1/A3 kulkee Wettingenin kautta. Badenista on rautatieyhteys Zürichiin, Otelfingenin kautta Kloteniin sekä Badenin kautta Baseliin ja Olteniin. Zürichin–Badenin rata on Sveitsin vanhin rautatie vuodelta 1847.
Punta
thumb|right|280px|Kartalla alueet, joissa on käytössä punta. Vaaleansinisellä merkityssä Turkissa käytössä on liira. Punta on monissa maissa käytetyn rahayksikön nimi. Merkittävin on Englannin punta.
Ylänkötasku
Ylänkötasku on pyöreämuotoinen lyhytpystöinen tummanruskea lintu. Se kasvaa noin 15 cm pitkäksi.
Palantir Technologies
Yritys on nimetty fiktiivisen Palantírin mukaan.
Peter Tosh
Sooloura
Tosh lähti Wailersista 1973 Britannian-kiertueella riitaannuttuaan Marleyn kanssa. Bunny Livingston oli lähtenyt jo aikaisemmin samana vuonna eri syystä. Kolmikko soitti myöhemmin yhdessä vielä kahdessa hyväntekeväisyyskonsertissa. Toshin ensimmäiset soololevyt Legalize It (1976) ja Equal Rights (1977) julistivat Toshin rastafariuskoa, afrosentrismiä ja pyrkimystä marijuanan laillistamiseksi. Taustalleen Tosh kokosi yhtyeen Word, Sound and Power, jossa soittivat muun muassa Sly Dunbar ja Robbie Shakespeare.
Kuolema
Tosh sai surmansa 11. syyskuuta 1987 Kingstonissa, kun hänen tuttavansa, vasta vankilasta vapautunut Dennis Lobban tuli muutaman mukaan ottamansa miehen kanssa aseistautuneina Toshin kotiin ryöstöaikeissa. Toshilla ei ollut talossaan rahaa ryöstäjille, ja lopulta Lobban ampui Toshin ja yritti apureineen surmata kaikki muutkin huoneessa olleet. Toshin lisäksi surmansa saivat radio-DJ Jeff ”Free I” Dixon ja toinen mies, mutta Toshin naisystävä ja kolme muuta selvisivät. Lobban antautui seuraavana päivänä. Hänet tuomittiin kuolemaan, mutta tuomio muutettiin myöhemmin elinkautiseksi vankeudeksi. Kahta muuta tappajaa ei koskaan löydetty, mutta heidän uskotaan joutuneen pian itsekin tapetuiksi.
Toshin murhan syitä ei ole varmuudella selvitetty. Tosh oli saattanut olla sekaantunut marijuanakauppaan, joka oli 1980-luvulla luisunut vaarallisten rikollisten haltuun, ja hänellä oli myös rahavaikeuksia lakiriidoistaan EMI-levy-yhtiön kanssa. Elämäkerturi John Masourin (2013) mukaan uskottavimpien teorioiden mukaan Tosh oli veloissa alamaailmalle ja suututtanut velkojansa tai sitten hän oli rehennellyt yhtiöltään saamillaan miljoonilla, mikä houkutteli paatuneen rosvokoplan hänen kimppuunsa. Joidenkin mielestä Toshin vallankumouksellisuus oli ärsyttänyt vallanpitäjiä, ja murha olisi ollut heidän tilaustyönsä.
DigitalGlobe
QuickBird 2-kaukokartoitussatelliitti alkoi 18. lokakuuta 2001 kerätä uutta valokuva-aineistoa. Google Earth käyttää DigitalGloben materiaalia. Yhdysvaltojen terrorisminvastainen sota johti vuodesta 2002 alkaen siihen, että DigitalGloben kaltaisten yritysten saamat Yhdysvaltain liittovaltion laitosten tekemät kuvatilaukset kasvoivat rajusti.
Donatolaisuus
Donatolainen oppositio valitsi Majorinuksen Karthagon piispaksi; häntä seurasi 313 Donatus, jonka mukaan liike sai nimensä ja joka loi itsenäisen kirkon. Pohjois-Afrikan kristillisyys jakaantui katoliseen ja donatolaiseen kirkkoon.
Banjaranmastiffi
Luonne ja käyttäytyminen
Banjaranmastiffi on rohkea ja voimakas, ja se on aina valmis vaarantamaan elämänsä suojellakseen sen vastuulle uskottua laumaa.
James Perse
Tausta
Jamesin isällä Tommy Persellä oli oma Maxfield-niminen muotiliike Los Angelesissa, jonka kautta James hankki kokemusta ja sai ensimmäisiä vaatemallejaan myyntiin. James oli innokas urheiluharrastaja ja hänen ensimmäinen suunnittelutyönsä oli lippalakki isän liikkeeseen. Tuotteesta tuli menestys ja esimerkiksi elokuvaohjaajat alkoivat tilata lakkeja henkilökunnalleen ja levy-yhtiöt kiertueidensa myyntitavaraksi. Vuonna 1994 Perse julkaisi ensimmäisen t-paitamallistonsa ja kaksi vuotta sen jälkeen ensimmäisen omaa nimeään kantavan naisten toppimallin. Vuonna 2003 hän aukaisi ensimmäisen oman myymälänsä.
Jacques Ellul
1930-luvulla Ellul oli Ranskan kommunistisen puolueen jäsen. Hän toimi Ranskan vastarintaliikkeessä toisen maailmansodan aikana ja oli aktiivinen ekumeenisessa liikkeessä. Jacques Ellul oli naimisissa Yvette Ellulin (o.s. Lensvelt) kanssa vuodesta 1937 ja heille syntyi neljä lasta. Ellul seurasi elämänsä ohjenuorana ajatusta "Ajattele globaalisti, toimi paikallisesti".